Document ID: 31996R1176

ΚΑΝΟΝΙΣΜΟΣ (ΕΚ) αριθ. 1176/96 ΤΗΣ ΕΠΙΤΡΟΠΗΣ της 27ης Ιουνίου 1996 για την τροποποίηση του κανονισμού (ΕΚ) αριθ. 1486/95 για το άνοιγμα και τον τρόπο διαχείρισης δασμολογικής ποσόστωσης εισαγωγής για ορισμένα προϊόντα που υπάγονται στους κωδικούς ΣΟ ex 0203 19 55 και ex 0203 29 55 στον τομέα του χοίρειου κρέατος για την περίοδο από 1ης Ιουλίου 1995 έως 30 Ιουνίου 1996
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV.6 της GATT (1),
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (3), και ιδίως το άρθρο 22,
Εκτιμώντας:
ότι ο κανονισμός (ΕΚ) αριθ. 1486/95 της Επιτροπής, της 28ης Ιουνίου 1995, για το άνοιγμα και τον τρόπο διαχείρισης δασμολογικής ποσόστωσης εισαγωγής για ορισμένα προϊόντα που υπάγονται στους κωδικούς ΣΟ ex 0203 19 55 και ex 0203 29 55 στον τομέα του χοίρειου κρέατος για την περίοδο από 1ης Ιουλίου 1995 έως 30 Ιουνίου 1996 (4) άνοιξε μια πρώτη ποσόστωση για μια συγκεκριμένη περίοδο 7 ότι, στο πλαίσιο του Διεθνούς Οργανισμού Εμπορίου, η Επιτροπή ανέλαβε να ανοίξει δασμολογικές ποσοστώσεις για ορισμένα προϊόντα στον τομέα του χοιρείου κρέατος 7 ότι είναι, επομένως, αναγκαίο, αφενός, να ορισθούν τα νέα προϊόντα που υπόκεινται στο καθεστώς εισαγωγής και, αφετέρου, να κατανεμηθούν σε μια περίοδο που εκτείνεται από την 1η Ιουλίου 1996 έως τις 30 Ιουλίου 1997 οι ποσότητες που προβλέπονται στο παράρτημα Ι του παρόντος κανονισμού 7
ότι, για λόγους σαφήνειας, είναι σκόπιμο να προσδιοριστεί ότι κάθε εισαγωγή στο πλαίσιο μιας ποσόστωσης απαιτεί την έκδοση ενός πιστοποιητικού εισαγωγής 7 ότι πρέπει να καθοριστεί για τις νέες ομάδες η ελάχιστη ποσότητα η οποία επιτρέπει στους επιχειρηματίες να αποσύρουν την αίτηση πιστοποιητικού μετά την εφαρμογή του ενιαίου ποσοστού αποδοχής 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1486/95 τροποποιείται ως εξής:
1. Ο τίτλος αντικαθίσταται από το ακόλουθο κείμενο:
«για το άνοιγμα και τον τρόπο διαχείρισης στον τομέα του χοιρείου κρέατος δασμολογικών ποσοστώσεων.»
2. Το άρθρο 1 αντικαθίσταται από το ακόλουθο κείμενο:
«Άρθρο 1
Για την περίοδο από 1ης Ιουλίου 1996 έως 30 Ιουνίου 1997, οι δασμολογικές ποσοστώσεις εισαγωγής που αναφέρονται στο παράρτημα Ι ανοίγονται για τις ομάδες προϊόντων και υπό τους όρους που προβλέπονται στο εν λόγω παράρτημα.
Κάθε εισαγωγή στην Κοινότητα στο πλαίσιο των εν λόγω ποσοστώσεων υπόκειται στην προσκόμιση πιστοποιητικού εισαγωγής.»
3. Στο άρθρο 4, το στοιχείο β) αντικαθίσταται από το ακόλουθο κείμενο:
«β) η αίτηση πιστοποιητικού πρέπει να αναφέρει έναν μόνο από τους αριθμούς ομάδας που ορίζονται στο παράρτημα Ι του παρόντος κανονισμού 7 μπορεί να αφορά περισσότερα προϊόντα που υπάγονται σε διαφορετικούς κωδικούς ΣΟ και κατάγονται από μία μόνον χώρα 7 στην περίπτωση αυτή, όλοι οι κωδικοί ΣΟ και η περιγραφή τους πρέπει να εγγράφονται αντιστοίχως στους χώρους 16 και 15 7 για την ομάδα G 2, η αίτηση πιστοποιητικού πρέπει να αφορά τουλάχιστον 20 τόνους και κατ' ανώτατο όριο 10 % της διαθέσιμης ποσότητας κατά τη διάρκεια της περιόδου που ορίζεται στο άρθρο 3 7 για τις άλλες ομάδες, η αίτηση πιστοποιητικού πρέπει να αφορά τουλάχιστον 1 τόνο και κατ' ανώτατο όριο 10 % της διαθέσιμης ποσότητας κατά τη διάρκεια της περιόδου που ορίζεται στο άρθρο 3.»
4. Στο άρθρο 5 παράγραφος 5, το τρίτο εδάφιο αντικαθίσταται από το ακόλουθο κείμενο:
«Ο επιχειρηματίας μπορεί να παραιτηθεί της αίτησης πιστοποιητικού εντός των 10 εργάσιμων ημερών από τη δημοσίευση του ενιαίου ποσοστού αποδοχής στην Επίσημη Εφημερίδα των Ευρωπαϊκών Κοινοτήτων, αν η εφαρμογή του ποσοστού αυτού οδηγεί στον καθορισμό μιας ποσότητας κατώτερης των 20 τόνων για την ομάδα G 2 και κατώτερης του 1 τόνου για τις άλλες ομάδες. Τα κράτη μέλη ενημερώνουν την Επιτροπή εντός των πέντε ημερών που ακολουθούν την απόσυρση της αίτησης πιστοποιητικού και αποδεσμεύουν αμέσως την εγγύηση.»
5. Τα παραρτήματα Ι, ΙΙ και ΙΙΙ αντικαθίστανται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιουλίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1996.

Labels: 3
17